Finlyandiyalik futbol darvozaboni o‘yin chog‘ida boshidan olgan jarohati tufayli vafot etdi

Finlyandiyalik darvozabon mahalliy o‘smirlar ligasi doirasidagi o‘yin chog‘ida boshidan shikastlangach, vafot etdi, deb yozadi “TASS”.

Hodisa 7-fevral, yakshanba kuni “Xyameenlinna” va “Xyuvinkyaa” klublari o‘rtasida sun’iy maydonda bo‘lib o‘tgan uchrashuvda ro‘y berdi. “Xyameenlinna” darvozaboni raqib jamoa o‘yinchisi bilan to‘qnashib ketdi, natijada u boshidan og‘ir jarohat oldi va kasalxonaga yetkazildi.
8-fevral kuni futbolchi vafot etdi. O‘limning aniq sababi, shuningdek, o‘yinchining ismi va yoshi oshkor etilmayapti.